   ANEXA HCL NR,___/_______________

COMPONENTA INIȚIALĂ A PLANULUI DE SELECȚIE
          PENTRU POSTURILE VACANTE DE MEMBRI ÎN CONSILIU

[bookmark: _Hlk225923557]Planul de selecție a membrilor Consiliului de administratie al Societății SC Salubritate Branesti SRL este elaborat în conformitate cu prevederile O.U.G. nr. 109/2011 privind guvernanţa corporativă a întreprinderilor publice, aprobată cu modificări și completări prin Legea nr. 111/2016  (O.U.G. nr. 109/2011) și ale Normelor metodologice de aplicare aprobate prin H.G. nr. 639/2023 pentru stabilirea criteriilor de selecţie a membrilor consiliilor de administraţie/supraveghere ale întreprinderilor publice, de întocmire a listei scurte pentru fiecare post, a clasamentului acestora, a procedurii privind numirile finale, precum şi pentru stabilirea altor măsuri necesare implementării prevederilor Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice (H.G. nr. 639/2023).
În înțelesul H.G. nr. 639/2023, Planul de selecţie cuprinde documentele de lucru care se utilizează în derularea procedurii de selecţie pentru funcţiile de administrator la întreprinderile publice, prin care se stabileşte calendarul procedurii de selecţie de la data iniţierii până la data numirii administratorilor, structurat pe două componente: componenta iniţială şi componenta integrală.
Procedura de selecție a administratorilor Societății Salubritate Branesti este elaborată în acord cu prevederile O.U.G. nr. 109/2011 și H.G. nr. 639/2023.
Prin Hotărârea Consiliului Local al comunei Branesti nr.8/29.01.2026 fost aprobată declanşarea procedurii de selecţie pentru posturile vacante de membri în Consiliului de administratie al Societății Salubritate Branesti, în conformitate cu prevederile O.U.G. nr. 109/2011.
În vederea punerii în aplicare a Hotărârii, Autoritatea Publică Tutelară (denumită în continuare APT) a elaborat prezenta Componentă inițială a planului de selecție, cu respectarea dispozițiilor legale în vigoare.
Procedura de selecţie se derulează în mod transparent cu respectarea dreptului de liberă competiție, echitate și egalitate de șanse, nediscriminare, tratament egal și asumarea răspunderii, cu scopul de a asigura profesionalizarea administratorilor, potrivit standardelor de guvernanţă corporativă a întreprinderilor publice, astfel cum acestea au fost dezvoltate în Principiile de guvernanţă corporativă ale Organizaţiei pentru Cooperare şi Dezvoltare Economică (OCDE).
Prezenta Componentă inițială a planului de selecție este întocmită cu scopul selectării și nominalizării candidaților pe cele 3 posturi de administrator, la Societatea Salubritate Branesti, pentru un mandat de maximum 4 ani, în perioada 2026-2030.
Componenta inițială a planului de selecție se întocmeşte de către APT cu scopul de a oferi fundament pentru elaborarea Componentei integrale a planului de selecție și cuprinde, fără a se limita la acestea: 
I. Scrisoarea de aşteptări 
II. Aspectele-cheie ale procedurii 
II. Calendarul procedurii de selecție 
IV. Părţile responsabile şi rolurile acestora 
V. Riscurile identificate 
VI. documentele ce trebuie depuse până la numirea administratorilor
VII. Elemente de confidențialitate, elemente accesibile doar comisiei de selecție și nominalizare și elemente ce pot fi făcute publice
VIII.  Acțiuni viitoare în vederea definitivării planului de selecție.
Întocmirea Componentei inițiale a planului de selecție se realizează cu claritate pentru a putea fi determinate toate aspectele cheie ale procedurii de selecție, în concordanță cu prevederile O.U.G. nr. 109/2011 și H.G. nr. 639/2023.
Planul de selecție, în integralitatea sa, constituie fundamentul procedurii de selecție, reflectând principalele activități și decizii care trebuie realizate, termenele de realizare, părțile implicate, precum și documentele de lucru.
Componenta inițială a planului de selecție, inclusiv proiectul scrisorii de așteptări, vor fi publicate pe pagina proprie de internet https://www.primaria-branesti.ro/index.php/guvernanta-corporativa   , în conformitate cu art. 5, alin. (1) din Anexa nr. 1 la H.G. nr. 639/2023.
Componenta iniţială a planului de selecţie se aprobă prin act administrativ al APT conform art. 5, alin. (6) din Anexa nr. 1 la H.G. nr. 639/2023.

I. SCRISOAREA DE AȘTEPTĂRI
[bookmark: _Hlk225923743]Scrisoarea de așteptări face parte din setul de documente obligatorii cu care începe procesul de selecție a membrilor Consiliului  pentru Societatea SC Salubritate  Branesti SRL și este parte integrantă din Componenta inițială a planului de selecție. 
Scrisoarea de așteptări reprezintă un document de lucru prin care sunt stabilite performanțele așteptate de la organele de administrare și conducere, pentru o perioadă de maximum 4 ani. Totodată, aceasta cuprinde obiectivele Societății Salubritate  Branesti care stau la baza stabilirii criteriilor specifice de selecţie a candidaţilor aflaţi pe lista scurtă. 
Scrisoarea de aşteptări este fundamentată pe baza strategiei guvernamentale în sectorul în care acţionează întreprinderea publică, precum şi a politicilor fiscal-bugetare. 
Scrisoarea de aşteptări descrie rezultatele generale preconizate, cu indicarea unor valori orientative, care sunt recomandate organelor de administrare şi conducere ale Societății  şi recomandă o serie de indicatori de performanţă pentru întreprinderea publică.
Compartimentul Guvernanţă Corporativă din UAT Branesti a elaborat Scrisoarea de aşteptări după consultarea structurilor de specialitate din cadrul autorităţii publice tutelare şi a organele de administrare şi conducere ale întreprinderii publice. Scrisoarea de așteptări este aprobată ca parte integrantă din Componenta inițială a planului de selecție și se publică pe pagina de internet https://www.primaria-branesti.ro/index.php/guvernanta-corporativa și a Agenției pentru Monitorizarea și Evaluarea Performanțelor Întreprinderilor Publice (denumită în continuare AMEPIP), conform dispozițiilor art. 5, alin (1) din Anexa nr. 1b) la H.G. nr. 639/2023.

SCRISOAREA DE AȘTEPTĂRI care stabilește performanțele așteptate de la organele de administrare și conducere a Societății SC Salubritate Branesti SRL se regăsește anexată prezentei Componente inițiale a planului de selecție. 
II. ASPECTELE-CHEIE ALE PROCEDURII
Aspectele-cheie ale procedurii sunt detaliate în calendarul propus de UAT Branesti și se referă la: (i) etapele obligatoriu de parcurs; (ii) documentele produse de Comisia de selecție și nominalizare; (iii) documentele ce trebuie recepționate în cadrul acestor etape. Termenele menționate în lege trebuie respectate și sunt termene maximale pentru primirea documentelor, anunțuri, comunicate, etc. 
Respectarea acestor prevederi (durate de timp, conținut documente) asigură creșterea transparenței și îmbunătățirea calității informației prezentate public, conducând la implementarea principiilor de guvernanță corporativă a întreprinderilor publice. 
Prin parcurgerea legislației privind procesul de selecție s-au identificat etape (aspecte cheie) obligatoriu de parcurs. Durata de finalizare este estimată într-un calendar, ținându-se cont de duratele maxime de realizare a etapei respective. Decalarea unei etape duce implicit la decalarea altor etape ulterioare care nu se pot declanșa sau finaliza până la terminarea precedentei.
Aspecte privind documentele necesare implementării procedurii de selecție și nominalizare:
· Profilul consiliului se elaborează de către Compartimentul Guvernanță Corporativă din UAT Branesti 
· Profilul candidatului se elaborează de către Comisia de selecție și nominalizare.
· Proiectul Profilului consiliului se publică pe pagina de internet a https://www.primaria-branesti.ro/index.php/guvernanta-corporativa şi se transmite AMEPIP în termen de 5 zile de la data aprobării Componentei iniţiale a planului de selecţie.
Aspecte privind desfășurarea procedurii de selecție:
· Comisia de selecție și nominalizare elaborează Componenta integrală a planului de selecție în termen de 10 zile de la constituire.
· proiectul Componentei integrale a planului de selecție se publică pe pagina de internet a https://www.primaria-branesti.ro/ 
· Componenta integrală a planului de selecție se aprobă prin Hotărâre Consiliul Local al comunei Branesti
· Termene limită: pentru fiecare etapă a procedurii de selecție trebuie stabilite termene limită. Termenele limită trebuie stabilite și incluse în Planul de selecție integral. 
· Elemente de confidențialitate: reprezintă aspecte cheie ale procedurii de selecție, ce trebuie specificate și integrate în Planul de selecție, inclusiv modul de tratare a lor. UAT Branesti, prin Comisia de selecție și nominalizare, definește aceste aspecte până la definitivarea Planului de selecție.
Aspecte privind selecția candidaților:
· Asigurarea unei îmbinări optime a categoriilor de competențe, trăsături, interdicții și condiții necesare pentru selecția și nominalizarea administratorilor: element cheie în alcătuirea listei scurte și înaintarea propunerilor pentru numirea administratorilor.
· Profilul candidatului este alcătuit din două componente: 
· descrierea rolului acestuia, derivat din Cerințele contextuale ale întreprinderii publice și din Scrisoarea de așteptări; 
· descrierea criteriilor de selecție. 
· Profilul consiliului diferențiază între criterii de selecție obligatorii și criterii de selecție opționale, bazate pe competențe, care au fost identificate în urma analizei Cerințelor contextuale. Criteriile de selecție obligatorii sunt competențe și trăsături care trebuie să fie îndeplinite de către toți candidații, în timp ce criteriile de selecție opționale sunt competențe și trăsături care pot fi îndeplinite de unii dintre administratori, dar nu în mod necesar de către toți. 
· Comisia de selecție și nominalizare stabilește care dintre criteriile exemplificate în Anexa nr. 1 la H.G. nr. 639/2023 sunt criterii obligatorii și care sunt opționale, în funcție de specificul și complexitatea activității întreprinderii publice, precum și ponderea acestora în întocmirea listei scurte.

III. CALENDARUL PROCEDURII DE SELECȚIE
Calendarul procedurii de selecție cuprinde etapele procesului de selecție, termenele limită, documentele necesare întocmite aferente realizării etapelor, precum și părțile implicate. 
	Nr. crt.
	Etapa procedurii de selecție
	Termen limită
	Responsabil
	Document rezultat / Acțiune întreprinsă

	0
	Inițiere procedură de selecție
	minimum 6 luni înainte de expirarea mandatului/mandatelor
	APT/AGA (după caz)
	Hotarare AGA din 20.01.2026

	1
	Necesitatea declanșǎrii și declanșarea procedurii de selecție
- art. 3, alin. (1) din Anexa nr. 1 la H.G. nr. 639/2023
	Data adoptării Hotărârii AGOA /HCL
	APT
	HCL nr.8/29.01.2026

	2
	Notificarea AMEPIP cu
privire la necesitatea - declanșarea
procedurilor de selecție
-art. 3, alin. (2) și (3) din Anexa
nr. 1 la H.G. nr. 639 /2023
	



2 zile lucrătoare de
la data adoptării Hotărârii AGA







	APT
	Adresă de notificare către AMEPIP
Nr.1963/03.02.2026
Dovadă transmitere -email

	5
	Constituirea Comisiei de
selecție si nominalizare 
- art. 4^9 din O.U.G. nr. 109/2011
- art. 4, alin. (2) și art. 7
din Anexa nr.1 la H.G.
639/ 2023
	
	APT
	HCL de constituire CSN
HCL 8/29.01.2026



	6
	Selecția de către APT
a expertului independent
- art. 2, pct. 28 din
O.U.G. nr. 109/2011
- art. 6 din Anexa 1 la
H.G. nr. 639/2023
	
	
	Contract de Prestări servicii
Expert independent
Nr contract 11281/16.03.2026

	7
	Elaborarea proiectului Componentei
inițiale a planului de
selecție
- art. 5, alin. (1) și (3) din
Anexa 1 la H.G. 639
/2023
	15 zile de la
data Hotărârii
AGA de
declanșare a
procedurii de
selecție
	APT
	proiectul Componentei inițiale a planului de selecție se publică pe pagina de internet a APT și a ÎP

	8
	Consultări în vederea
definitivării Componentei inițiale a
planului de selecție
- art. 5, alin. (4) din
Anexa 1 la H.G. 639/
2023
	5 zile de la
data publicării
	Acționarii
reprezentând,
individual sau
împreună, cel
puțin 5% din
capitalul social
	Anunț consultări proiect

	9
	Publicarea propunerilor
primite la Componenta
iniţială a planului de
selecţie
- art. 5, alin. (5) din
Anexa 1 la H.G. 639/
2023
	1 zi de la data
primirii
propunerilor
	APT
	Adresă propuneri
completare/ modificare proiect – PV de consultare inclusiv la asociat unic

	10
	Aprobarea Componentei
inițiale a planului de
selecție, incluzând și
Scrisoarea de așteptări ca
parte din Componenta
inițială a planului de
selecție.
- art. 5, alin. (6) din
Anexa 1 la H.G. nr. 639/
2023
- art. 4, alin (4) din Anexa
1b din HG nr. 639/2023
	Imediat după consultări (în interiorul termenelor planului)
	APT
	Ordin al conducătorului
APT de aprobare a Componentei inițiale a planului de selecție, incluzând și
Scrisoarea de așteptări

	11
	Publicarea Scrisorii de așteptări pe pagina de internet a AMEPIP
- art. 5 alin. (1) din Anexa 1b H.G. nr. 639/ 2023
	Se publică o dată cu componenta inițială a planului de selecție
	APT
ÎP
AMEPIP
	Publicarea pe site-ul APT, ÎP, AMEPIP a scrisorii de așteptări

	12
	1. Elaborarea proiectului Profilului consiliului
2. Publicarea proiectului Profilului consiliului pe paginile de internet ale APT și ale ÎP, stabilind termenul-limită pentru formularea de propuneri  de către acționarii care dețin, individual sau împreună, cel puțin 5% din capitalul social 
3. Transmiterea către AMEPIP a proiectului Profilului consiliului.
- art. 12 din Anexa nr. 1 la H.G. 639/2023
	5 zile de la data aprobării Componentei inițiale a planului de selecție
	1. APT
2. APT și ÎP

	1. Proiect Profil consiliu

2.  Adresă publicare proiect Profil consiliu

3. Adresă către AMEPIP comunicare proiect Profil
consiliu

	13
	Consultări în vederea definitivării Profilului consiliului
- art. 12, alin. (2) din Anexa nr. 1 la H.G. 639/2023
	5 zile de la data publicării (în practică)
	Acționarii reprezentând, individual sau împreună, cel puțin 5% din capitalul social
	Anunț consultări proiect

	14
	Elaborarea proiectului Componentei integrale a planului de selecție, incluzând Profilul consiliului, Profilul candidatului, planul de interviu, termenele aferente etapelor cuprinse între data declanșării procedurii de selecție și data prezentării Raportului final, precum și Componenta inițială a Planului de selectie
- art. 10 alin. (1), art. 12 alin. (3) și art. 14 -16 din Anexa nr. 1 la H.G. nr. 639/2023
	în termen de 10 zile de Ia constituirea CSN
	CSN
	proiect Componenta integrală a planului de selecție

	15
	Publicarea proiectului Componentei integrale a planului de selecție pe paginile de internet ale APT și ÎP
- art. 10, alin (2) din Anexa nr. 1 la H.G. 639 /2023
	
	CSN
	Proiect Componenta integrală a planului de selecție

Adresă de publicare a Componentei integrale a planului de selecție

	16
	Consultări în vederea definitivării Componentei integrale a planului de selecție
- art. 10, alin (3) din Anexa nr. 1 la H.G. 639/ 2023
	5 zile de la data publicării proiectului
	Acționarii reprezentând, individual sau împreună, cel puțin 5% din capitalul social
	Anunț consultări proiect – PV de consultare

	17
	Aprobarea componentei integrale a planului de selecție, împreună cu/incluzând Profilul consiliului și Profilul candidatului
- art. 10, alin. (4) din Anexa nr. 1 la H.G. nr. 639/2023
	
	AGA / APT
	Hotărâre AGA de aprobare a Componentei integrale a planului de selecție / Act administrativ APT

	18
	Publicarea anunțului privind selecția administratorilor pe pagina de internet a APT, a ÎP și a AMEPIP, în cel puțin 2 publicații economice și/sau financiare de largă răspândire, pe cel puțin o platformă sau un site de recrutare de resurse umane cu mare vizibilitate la nivel național
- art. 29 alin. (4)-(5) din O.U.G. nr. 109/2011
- art. 19, alin. (2)-(3) din Anexa nr. 1 la H.G. nr. 639/2023
	

Cu cel puțin 30 de zile înainte de data limită pentru depunerea candidaturilor
	CSN
președinte CA/CS al ÎP
	Anunț de recrutare și selecție

	19
	Depunerea dosarelor de candidatură
- art. 20, alin. (1) din Anexa nr. 1 la H.G. nr. 639/2023
	Până la data limită specificată în anunțul de selecție
	Candidați
	Dosare de candidatură

	20
	Solicitarea eventualelor clarificări suplimentare, în scris, cu stabilirea termenului de răspuns
- art. 20, alin. (2) din Anexa nr. 1 la H.G. nr. 639/2023
	Dacă este cazul
	CSN 
Candidați
	Adresă clarificări + răspuns

	21
	Transmiterea la AMEPIP a documentelor depuse de către candidați, în vederea verificării îndeplinirii condiţiilor legale de selecţie şi numire
- art. 4^5 alin. (3) din O.U.G. nr. 109/2011
	2 zile lucrătoare de la finalizarea perioadei de depunere a dosarelor
	APT
	Documentele depuse de către candidați

	22
	Verificarea documentelor candidaților și transmiterea către APT a avizului conform
- art. 4^5 alin. (4) din O.U.G. nr. 109/2011
	2 zile lucrătoare de la punctul 21
	AMEPIP
	Avizul conform

	23
	Dosarele de candidatură incomplete vor fi respinse. Candidații respinși sunt informați în scris despre această decizie.
- art. 20, alin. (3) din Anexa nr. 1 la H.G. nr. 639/2023
	în maxim 5 zile lucrătoare de la data adoptării deciziei de respingere
	CSN
	Informări scrise

	24
	Alcătuirea listei lungi, pe baza dosarelor de candidatură complete, depuse în termen, care are caracter confidențial
- art. 20, alin. (4) din Anexa nr. 1 la H.G. nr. 639/2023
	în termen de 2 zile lucrătoare de la punctul 22 

	CSN
	Lista lungă

	25
	Analiza informațiilor din dosarele de candidatură rămase pe lista lungă și alocarea punctajului conform grilei de evaluare pentru fiecare criteriu din cadrul Profilului consiliului pentru fiecare candidat.
- art. 21, alin. (1)-(5) din Anexa nr. 1 la H.G. nr. 639/2023
Candidații sunt eliminați de pe lista lungă în ordinea descrescătoare a punctajului obținut conform cerințelor profilului candidatului, până la limita a maximum 5 candidați, respectiv minimum 2 candidați pentru fiecare post de administrator, rezultând astfel lista scurtă.
- art. 21, alin. (6) și art. 22, alin. (1) din Anexa nr. 1 la H.G. nr. 639/2023
	La finalizarea analizei informațiilor din dosarele de candidatură
	CSN 
	Lista scurtă+punctaje

	26
	Informarea candidaților respinși
- art. 21, alin. (7) din Anexa nr. 1 la H.G. nr. 639/2023
	La finalizarea
listei lungi
	CSN
	Informare electronică

	29
	Analiza comparativa a competentelor conform grilei aprobate in componenta integrala, - art.21, - art. 22, alin. (2) din Anexa nr. 1 la H.G. nr. 639/2023
	Lista scurta etapa I
	CSN/ expertul independent 
	Plan de interviu 
Informare electronică

	30
	Informarea, prin mijloace electronice, a candidaților selectați cu privire la includerea candidaturii lor pe lista scurtă și despre obligația depunerii de către aceștia a Declarației de intenție, la APT, în termen de 15 zile de la data informării
- art. 22, alin. (2) din Anexa nr. 1 la H.G. nr. 639/2023
	În termen de 15 zile de la data informării
	Candidați
	Informare electronică
Declarație de intenție

	31
	Analiza Declarațiilor de intenție și integrarea rezultatelor analizei în matricea Profilului de candidat
- art. 22, alin. (3) din Anexa nr. 1 la H.G. nr. 639/2023
	La termenele stabilite de către CSN
	CSN
	Formular de analiză a Declarației de intenție

Matrice profil candidat

	32
	Organizarea și desfășurarea interviurilor finale cu candidații din lista scurtă, integrarea rezultatelor
- art. 22, alin. (4) și (5) din Anexa nr. 1 la H.G. nr. 639/2023
	La termenele stabilite de către CSN
	CSN
	Plan de interviu

	33
	Întocmirea clasamentului candidaților din lista scurtă și a Raportului final al procedurii, reprezentând finalizarea procedurii de selecție
- art. 22, alin. (4)-(6) din Anexa nr. 1 la H.G. nr. 639/2023
	După încheierea interviurilor, la termenele stabilite de către CSN
	CSN
	Clasament candidați

Raport final

	34
	Aprobarea Raportului final de către conducătorul APT în vederea mandatării reprezentanților în AGA, pentru propunerea de membri în CA/CS
- art. 22, alin. (7), lit. a) și c) din Anexa nr. 1 la H.G. nr. 639/2023
	la termenele stabilite de către CSN
	CSN 
	Comunicarea Raportului final în vederea aprobării de către APT 

	35
	Comunicarea Raportului final către AMEPIP în vederea emiterii avizului conform
- art. 4^4, alin. (5), lit. c), pct. (vii) din O.U.G. nr. 109/ 2011
	în termen de 3 zile lucrătoare de la data întocmirii raportului
	APT
	Adresă de comunicare a Raportului final

	36
	AMEPIP emite aviz conform prin care aprobă sau anulează procedura, dispunând prin decizie a președintelui, măsuri de remediere și/sau sancțiuni
- art. 4^4 alin. (5) lit. c) pct. (vii) din O.U.G. nr. 109/2011
- art.27 din Anexa nr. 1 la H.G. nr. 639/2023
	în 10 zile de la data primirii Raportului final
	AMEPIP
	Aviz conform emis de AMEPIP sau Decizie a președintelui cu măsuri de remediere

	37
	Publicarea Raportului final, cu respectarea regulilor GDPR, pe site-ul APT, al ÎP si al AMEPIP
- art. 22, alin. (8) din Anexa nr. 1 la H.G. nr. 639/2023
	după emiterea avizului conform al AMEPIP
	APT
ÎP
AMEPIP
	Adresă publicare Raport final

	38
	Convocarea AGA întreprindere publică de către APT pentru desemnarea administratorilor
- art. 22 alin. (9) și (11) din Anexa nr. 1 la H.G. 639/2023
	în maximum 10 zile de la comunicarea Raportului final
	APT
	Convocarea AGA în condițiile Legii nr. 31/ 1990

	39
	Numirea administratorilor
- art.29, alin. (1) din OUG 109/2011
	în conformitate cu prevederile legale
	AGA
	Hotărârea AGA



Termenele planificate potrivit calendarului procedurii de selecție pot fi decalate în cazul formulării unor contestații conform art. 29, alin. (6) din O.U.G. nr. 109/2011. În cadrul etapelor descrise, dacă nu sunt identificate candidaturi care să îndeplinească minimul de cerințe prevăzute în O.U.G. nr. 109/2011, atunci procedura trebuie să fie reluată fie de la etapa publicării anunțului de selecție, fie de la început, prin redefinirea Profilului consiliului, cu scopul de a lărgi baza de candidaturi.

IV. PĂRȚILE RESPONSABILE Șl ROLURILE ACESTORA
Prezenta secțiune definește principalele activități pe care părțile implicate în procedura de selecție trebuie să le îndeplinească în scopul unei bune gestionări a acesteia. 
Conform prevederilor O.U.G. nr. 109/2011, părțile responsabile în cadrul procedurii de selecție și nominalizare sunt următoarele: 
A. Adunarea Generală a Acționarilor Societății SC Salubritate Branesti SRL  
B. Autoritatea Publică Tutelară – UAT Branesti; 
C. Comisia de selecție și nominalizare (CSN); 
D. Expertul independent (în cadrul CSN); 
E. AMEPIP. 
A. Adunarea Generală a Acționarilor Societății SC Salubritate Branesti SRL îndeplinește următoarele atribuții principale în procedura de selecție a administratorilor, dar fără a se limita la acestea și în condițiile legii: 
a) decide asupra declanșării procedurii de selecție; 
b) aprobă Componenta integrală a planului de selecție, împreună cu documentele aferente; 
c) desemnează membrii Consiliului 
d) aprobă indicatorii-cheie de performanță pentru administratori, ulterior negocierii acestora cu APT; 
e) exercită orice alte atribuții statuate de dispozițiile O.U.G. nr. 109/2011 și de prevederile H.G. nr. 639/2023, circumscrise activității de selecție. 

B. APT – UAT Branesti, îndeplinește următoarele atribuții principale în cadrul procedurii de selecție a administratorilor, dar fără a se limita la acestea, cu respectarea prevederilor legale în acest sens, astfel: 
a) stabilește obiective pe termen lung, care acoperă o perioadă de cel puțin 4 ani și le include în Scrisoarea de așteptări care va fi publicată pe pagina de internet proprie, precum și transmite documentația relevantă către AMEPIP în termenele stabilite în prezentul document și în legislația în vigoare; 
b) notifică AMEPIP cu privire la necesitatea declanșării procedurii de selecție și numire a administratorilor, precum și a revocării acestora; 
c) organizează procedura de selecție, selectarea și nominalizarea candidaților pentru funcțiile de administrator ai Societății 
d) elaborează și aprobă Regulamentul de organizare și funcționare a Comisiei de selecție și nominalizare, conform Regulamentului-cadru de organizare și funcționare a Comisiilor de selecție și nominalizare, aprobat de AMEPIP; 
e) elaborează Componenta inițială a planului de selecție, incluzând Scrisoarea de așteptări; 
f) aprobă Componenta inițială a planului de selecție, incluzând Scrisoarea de așteptări, ca parte integrantă din Componenta inițială și o publică pe pagina proprie de internet pentru a putea fi adusă la cunoștință persoanelor interesate și AMEPIP; 
g) constituie Comisia de selecție si nominalizare; 
h) elaborează și publică proiectul Profilului consiliului pe paginile de internet ale APT și îl transmite către AMEPIP; 
i) transmite rapoartele către AMEPIP în termen de 3 zile de la finalizarea procedurii; 
j) formulează propuneri pentru desemnarea administratorilor în AGA, dintr-o listă scurtă, pentru fiecare post vacant în Consiliul Societății, pe baza criteriilor de selecție comunicate public, prin anunț, în ordinea clasamentului candidaților pentru postul respectiv; 
k) negociază indicatorii-cheie de performanță ai administratorilor, îi transmite către AMEPIP pentru avizare din punct de vedere al încadrării în nivelul minim și întreprinde demersurile pentru aprobarea lor în AGA; 
l) încheie, prin AGA, contractele de mandat cu administratorii întreprinderii publice și le transmite către AMEPIP;
m) întocmește și publică lista membrilor Consiliului de administratie/ administratorului și o comunică la AMEPIP; 
n) aplică criteriile de integritate pentru administratorii și administratorului Societății SC Salubritate Branesti SRL; 
o) îndeplinește oricare alte atribuții stabilite prin O.U.G. nr. 109/2011, H.G. nr. 639/2023, prin legi speciale și prin legislația incidentă în vigoare.

C. Comisia de selecție și nominalizare (CSN) are în principal următoarele competențe:
a) Elaborează componenta integrală a planului de selecție, incluzând profilul candidatului;
b) Elaborează anunțul de selecție;
c) Informează în scris, pe candidații neînscriși pe lista lungă;
d) Evaluează dosarele candidaților din lista lungă și întocmește lista scurtă;
e) Analizează declarațiile de intenție și integrează rezultatele în Matricea profilului de candidat
f) Organizează interviurile candidaților din lista scurtă;
g) Întocmește clasamentul candidaților din lista scurtă și raportul final.
h) Exercită orice atribuții statutare prevăzute de dispozițiile OUG nr.109/2011 cu modificările și completările ulterioare, precum și de prevederile HG nr. 639/2023.
Comisia de selecție și nominalizare este constituită din 2 membrii prin hotărâre a autorității deliberative și un expert independent, selectat de APT UAT Branesti prin procedura de achiziție publică, în conformitate cu dispozițiile Legii nr. 98/2016 privind achizițiile publice, cu modificările și completările ulterioare.  	
Selecția expertul independent se realizează în conformitate cu prevederile legale în vigoare și cu luarea în considerare a criteriilor mai jos enumerate, dar fără a se limita la acestea: 


D. Responsabilitățile și sarcinile expertului independent 
a) Consilierea autorității publice tutelare privind metodele de implementare cele mai eficace ale prevederilor obligatorii ale Ordonanței de Urgență a Guvernului  nr. 109/2011 privind guvernanța corporativă a întreprinderilor publice cu modificărilor și completările ulterioare și ale HG nr. 639/2023;
b) Elaborarea Componentei Integrale a Planului de Selecție, în consultare cu membrii comisiei desemnate la nivelul APT. Planul de selecție va conține, dar fără a se limita la acestea elementele prevăzute de HG nr. 639/2023 anexa 1;
c) Elaborează cu consultare cu membrii comisiei desemnate la nivelul APT următoarele documente necesare în procesul de selecție: 
· analiza cerințelor contextuale ale întreprinderii publice, în general și ale posturilor aflate în lucru, în particular. 
· profilul consiliului și profilul candidatului;
· anunțurile privind selecția, pentru presa tipărită si online;
· materiale referitoare la declarația de intenție;
· fise de sinteză pentru fiecare fază a planului de selecție;
·  plan de interviu;
· formulare de nominalizare pentru candidații propuși;
· recomandări de nominalizare;
· proiectul contractului de mandat;
· formulare de confidențialitate;
· formulare ale declarațiilor necesare a fi completate de către candidați;
· lista elementelor confidențiale si a celor ce pot fi făcute publice;
· lista detaliată a documentelor necesare în vederea depunerii candidaturii de către candidați, în funcție de etapele procedurii de selecție
· lista elementelor pentru verificarea candidaților aflați în lista scurtă.
d) Implementarea planului de selecție, identificarea și căutarea candidaților, stabilirea conținutului dosarului pentru depunerea candidaturii;
e) Colectarea și verificarea dosarelor de candidatură în raport cu minimul de criterii stabilite pentru selecție, în vederea alcătuirii listei lungi de candidați. Dacă informațiile din dosare nu sunt concludente în ceea ce privește întrunirea minimului de criterii stabilite pentru selecție de către candidați, solicită clarificări suplimentare sau decide respingerea candidaturii;
f) Întocmirea listei lungi de candidați. (caracter confidențial, nu trebuie publicată);
g) Informarea în scris a candidaților respinși de pe lista lungă despre această decizie.
h) Evaluarea candidaților conform grilei de evaluare pentru fiecare criteriu din cadrul profilului pentru fiecare post;
i) Efectuarea analizei comparative prin raportarea la profilul consiliului și profilul candidatului
j) Solicitarea de informații suplimentare candidaților din lista lungă, dacă este cazul; 
k) Organizează interviuri directe cu candidații, conform planului de selecție;
l) Elaborarea listei scurte conform normelor metodologice aprobate prin H.G.639/2023;
m) Analiza declarației de intenție depuse de candidații din lista scurtă și integrarea rezultatelor în profilul de candidat.
n) Realizarea selecției finale a candidaților din lista scurtă care se face pe baza de interviu, în baza planului de interviu. (întocmit și prezentat de prestator) ;
o) Realizarea raportului final;
p) Participarea la sesiuni de informare, coordonare între Expertul independent și Beneficiar (atât la solicitarea Beneficiarului cât și a Expertului) ;
Rapoartele pe care expertul independent le va prezenta:
1. Raportul inițial – Fără a se limita la aceste elemente, raportul inițial va cuprinde:
· Planul de selecție (componenta integrală) și materialele/documentele aferente acestuia;
· Strategia de recrutare și măsurile ce se vor întreprinde pentru realizarea acesteia și a unor recomandări privind strategia de recrutare;
· Graficul de timp pentru implementarea proiectului;
· Criterii de selecție cuantificabile pe baza calificărilor, experienței și abilităților dorite pentru pozițiile de membru al Consiliului de Administrație;
· Alte materiale și modele de documente elaborate în scopul folosirii în procesul de selecție. 
2. Raportul Final, pentru pozițiile de membru în Consiliul de Administrație, va fi transmis către beneficiar, pentru analiză și aprobare, cu minim 3 zile înainte de termenul de finalizare a procesului de selecție și nominalizare pentru pozițiile de membru în Consiliul de Administrație.
	Raportul final va include, fără a se limita la următoarele informații:
· Descrierea activităților și rezultatelor procesului de recrutare pentru poziția de membri în CA;
· Prezentarea concluziilor, inclusiv a recomandărilor privind facilitarea integrării candidaților în mediul în care își vor desfășura activitatea;
· Formularea și transmiterea răspunsurilor la eventualele contestații, după finalizarea procedurii de selecție;
· Recomandări privind contractul de mandat, monitorizarea activității consiliului de administrație în organizație și a remunerațiilor cuvenite acestora.

Pe toată durata contractului expertul independent va prezenta rapoarte de progres; frecvența transmiterii acestora se va stabili de comun acord. 

Cerințe privind transmiterea rapoartelor:
· Rapoartele  menționate mai sus vor fi transmise către beneficiar în format electronic (prin e-mail și/sau mediu de stocare).
· Rapoartele vor fi transmise în limba română;
· Nu se va trece la etapa următoare până nu se finalizează etapa anterioară, conform Planului de Selecție, prin validarea rapoartelor corespondente;
· Rapoartele vor fi validate de membrii Comisiei desemnate la nivelul APT pentru procesul de selecție.

Pe întreaga perioadă de derulare a contractului, expertul independent, membru în comisia de selecție și nominalizare, va participa la toate întâlnirile de lucru operative ale comisiei, precum și la toate întâlnirile ad-hoc după nevoie, în funcție de problemele apărute.
E. AMEPIP are următoarele competențe și responsabilități principale
În legătură cu procedura de selecție și nominalizare a administratorilor Societății SC Salubritate Branesti SRL, AMEPIP are responsabilitatea finală de a asigura o procedură de selecție transparentă și competitivă, sens în care îndeplinește următoarele atribuții:
a) verifică respectarea procedurilor de selecție și nominalizare a administratorilor ; 
b) verifică documentele candidaților și transmite avizul conform către APT; 
c) avizează prelungirea, în mod excepțional, a mandatelor provizorii ale administratorilor în condițiile prevăzute la art. 291, alin. (3) din O.U.G. nr 109/2011; 
d) primește Raportul final al CSN în termen de 3 zile lucrătoare de la finalizarea procedurilor de selecție și nominalizare a administratorilor. În termen de 10 zile de la data primirii raportului, AMEPIP emite un aviz conform prin care aprobă sau anulează procedura, dispunând măsuri de remediere astfel cum acestea vor fi reglementate prin normele metodologice de aplicare a dispozițiilor prezentei ordonanțe de urgență și/sau sancțiuni în conformitate cu prevederile prezentei ordonanțe de urgență;
e) avizează, din punct de vedere al încadrării în nivelul minim, indicatorii-cheie de performanță ai administratorilor și care, ulterior, vor fi înscriși în anexele la Contractele de mandat.

V. RISCURILE IDENTIFICATE 
În procesul de selecție și nominalizare pot fi identificate câteva riscuri reale, potențial să apară datorită cerințelor contextuale al ansamblului de condiții și circumstanțe specifice care trebuie luate în considerare. Aceste cerințe contextuale sunt determinate de particularitățile Societății  și de mediul în care aceasta operează, de starea economică, financiară, contextul legislativ, poziția strategică în care se află întreprinderea publică la momentul declanșării procedurii de selecție. 
Pe baza acestor factori au fost identificate câteva riscuri potențiale:
	Risc identificat
	Impact
	Probabilitate apariție
	Observații

	
Criza de timp/ neîncadrare în termenele prevăzute de legislație
	

moderat
	

medie
	-alocarea unor rezerve de timp pentru fiecare activitate și pentru fiecare etapă a procedurii;
-pregătirea din timp a documentelor;
-stabilirea atribuțiilor fiecărui membru al CSN.

	

Întârzieri în derularea procedurii de selecție
	

moderat
	

medie
	-respectarea strictă a etapelor planificate în derularea procedurii de selecție;
-îndeplinirea de către toți membrii CSN, cu celeritate, a atribuțiilor stabilite.

	

Număr mic de candidați care aplică
	


moderat
	


medie
	-publicitate adecvată, adăugarea de canale noi pe care să se transmită mesajele campaniei de recrutare și selecție;
-abordarea directă cu metode de head-hunting a țintelor identificate cu ajutorul celorlalți candidați.

	Schimbări legislative
	mare
	medie
	-cadrul legislativ în domeniul guvernanței corporative a fost modificat în mod repetat, la intervale scurte de timp

	


Abandon al procesului de selecție din partea candidaților din lista scurtă/nominalizați
	



mare
	



medie
	-asigurarea unui flux inițial de candidați suficient de mare pentru a permite ca în Lista scurtă să se afle un număr suficient de candidați acceptați;
-scurtarea la minim posibil a perioadei de decizie de acceptare a unui candidat;
-conștientizarea candidatului cu privire la derularea procedurii;
-clarificarea, pe cât posibil, a întrebărilor/ problemelor ridicate de candidat legate de ocuparea postului.

	Contestarea hotărârii APT la instanța de contencios administrativ (art. 29, alin. (6) din O.U.G. 109/2011)
	mare
	medie
	Candidații nemulțumiți pot contesta rezultatul obținut prin depunerea de contestații la instanța de contencios administrativ, în termen de 15 zile de la data comunicării APT





VI. DOCUMENTELE CE TREBUIE DEPUSE PÂNĂ LA NUMIREA ADMINISTRATORILOR
Conform art. 11 din Anexa nr. 1 la H.G. nr. 639/2023, Planul de selecție cuprinde documente și formulare personalizate pentru fiecare procedură de selecție.
Documentele și formularele prevăzute sunt următoarele, dar fără a se limita la acestea:
[bookmark: bookmark=id.o9cs0cligwu0]a) etapele procesului de selecţie, calendarul, documente şi materiale ce urmează a fi verificate, respectiv elaborate, persoane de contact pentru informaţii şi detalii suplimentare;
[bookmark: bookmark=id.usq4d3dwh90i]b) anunţurile privind selecţia, pentru presa tipărită şi online;
[bookmark: bookmark=id.zex24ysc6sx7]c) lista detaliată a documentelor necesare în vederea depunerii candidaturii de către persoane fizice şi persoane juridice, în funcţie de etapele procedurii de selecţie;
[bookmark: bookmark=id.e5tsdhh2r9fr]d) dispoziţiile de confidenţialitate şi de acces la documente, lista elementelor confidenţiale;
[bookmark: bookmark=id.56rqmnsfl375]e) lista riscurilor posibile şi a măsurilor ce vor fi luate pentru diminuarea acestor riscuri, asigurându-se că drepturile acţionarilor sunt respectate şi că interesele întreprinderii publice sunt asigurate;
[bookmark: bookmark=id.5klz3pr8ebii]f) Scrisoarea de aşteptări;
[bookmark: bookmark=id.l24r4uzax7fi]g) Cerinţele contextuale;
[bookmark: bookmark=id.wmxv7lcb5406]h) Profilul consiliului;
[bookmark: bookmark=id.2kz9tj6sdttq]i) Profilul candidatului;
[bookmark: bookmark=id.oh8noddv7d11]j) criteriile de selecţie;
[bookmark: bookmark=id.p0vj8cuirztl]k) modul de acordare a punctajului;
[bookmark: bookmark=id.7drq2p9pq500]l) documente referitoare la Declaraţia de intenţie;
[bookmark: bookmark=id.dyhlbwd3s8n5]m) Plan de interviu;
[bookmark: bookmark=id.fh9fdzw0wnp0]n) proiectul contractului de mandat;
[bookmark: bookmark=id.57usrgplnae2]o) declaraţii necesar a fi completate de către candidaţi.
Candidații vor trebui să completeze dosarul de candidatură cu documentele solicitate în anunțul de selecție și cu alte documente ce vor fii stabilite de expertul independent la momentul elaborării anunțului. Până la acel moment, actualmente următoarele documente au fost identificate ca fiiind absolut necesare pentru evaluare și selecție:
a) Curriculum Vitae (model european conform HG 1021/2004);
b) Copie act identitate;
c) Copie documente care atestă educația și pregătirea profesională;
d) Documente/adeverință în original din care rezultă experiența profesională, inclusiv din sectorul privat;
e) Cazier judiciar;
f) Adeverință medicală din care să rezulte capacitatea deplină de exercițiu;
g) Copie carnet de muncă și/sau extras Revisal sau adeverință după caz;
h) Declarație pe propria răspundere dată în conformitate cu prevederile Codului Penal, din care să rezulte îndeplinirea condițiilor prevăzute de art. 5, alin. 2 și art. 6 din OUG nr. 109/2011 cu modificările și completările ulterioare;
i) Declarație de intenție formulată pe baza scrisorii de așteptări și a informațiilor publicate pe pagina de internet a societății și a Asociației (autoritate publică tutelară)
VII. ELEMENTE DE CONFIDENȚIALITATE
Toate dosarele de candidatură ale candidaților vor fi tratate în deplină confidențialitate de către toate părțile implicate în procedura de selecție și nominalizare. De asemenea, confidențialitatea datelor se referă și la a nu folosi în interes propriu aceste informații.
Informațiile privind identitatea candidaților vor fi tratate cu cel mai înalt grad de confidențialitate, iar accesul la aceste informații se limitează numai la acele persoane care sunt implicate în procesul decizional.
Lista elementelor confidențiale:
a) identitatea, datele personale și dosarele de candidatură ale candidaților;
b) informații referitoare la viața privată, profesională sau publică a candidaților;
c) lista lungă a candidaților calificați pentru următoarea etapă a selecției.

ELEMENTE ACCESIBILE DOAR COMISIEI DE SELECȚIE ȘI NOMINALIZARE
Lista elementelor accesibile doar Comisiei de selecție și nominalizare:
a) toate punctajele obținute în cursul evaluărilor/clarificărilor intermediare și integrate în matrice;
b) rezultatele interviurilor și elementele, amănuntele, exemplele și toate datele oferite de candidați pe parcursul acestora, cu excepția datelor cu caracter confidential;
c) lista lungă a candidaților calificați și lista scurtă a candidaților calificați pentru următoarea etapa a selecției.
ELEMENTE CE POT FI FĂCUTE PUBLICE 
Lista elementelor ce pot fi făcute publice: 
a) Componenta inițială a planului de selecție, incluzând Scrisoarea de așteptări 
b) Profilul consiliului 
c) Profilul candidatului 
d) anunțul de recrutare și selecție 
e) criteriile de selecție și de evaluare 
f) Planul de interviu 
g) modelele de declarații 
h) Componenta integrală a planului de selecție. 
Raportul final se publică pe pagina de internet a APT-ului și a AMEPIP, cu respectarea prevederilor Regulamentului (UE) nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date.
VIII. ACȚIUNI VIITOARE ÎN VEDEREA DEFINITIVĂRII PLANULUI DE SELECȚIE 
În vederea definitivării Planului de selecție, Comisia de selecție și nominalizare va întreprinde activitățile necesare pentru conformarea la prevederile O.U.G. nr. 109/2011 și H.G. nr. 639/2023. 
În acest sens, va elabora, dar fără a se limita la acestea, următoarele documente necesare în procesul de recrutare și selecție: 
a) Profilul candidatului pentru funcția de administrator; 
b) matricea Profilului candidatului; 
c) anunțurile privind selecția, pentru presa tiparită și pentru online; 
d) lista detaliată a documentelor necesare în vederea depunerii candidaturii de către persoane fizice și persoane juridice; 
e) formulare ale declarațiilor necesar a fi completate de către candidați; 
f) materiale referitoare la Declarația de intenție; 
g) Planul de interviu; 
h) lista elementelor confidențiale și a celor ce pot fi făcute publice; 
i) lista elementelor pentru verificarea candidaților aflați în lista scurtă. 
Planul de selecție va fi completat/modificat/actualizat/definitivat de către Comisia de selecție și nominalizare cu alte elemente/documente aferente procedurii de selecție apărute între data declanșării acesteia și data publicării Raportului final al CSN.
[bookmark: _GoBack]

PRESEDINTE DE SEDINTA                                               SECRETAR GENERAL AL COMUNEI
                                                                                        VASILE MARIANA LILIANA




